Ur skrivagner puilh anezhañ, sevel a reas Kevredigezh ar Skrivagnerien Vreton ha Prezidant a enor ar gevredigezh e voe. Pennskriver ar gelaouenn Breiz e voe hag atebeg ar gevredigezh Kendalch. Prezidant Ar Varchekadenn (touristerezh war varc´h) hag ezel eus Gorsedd an Drouized. Ezel eus Kuzul-Merañ Coop Breizh e voe ivez, kazetenner en Armor Magazine hag ezel eus Komite a Enor Avenir de la Culture -Dazont ar Sevenadur-.